OpenLLM-France/wikimedia huggingface dataset:
# Kerri Gowler

Kerri Gowler (Wanganui, 1992ko abenduaren 18a) Zeelanda Berriko emakume arraunlaria da. Bi Udako Olinpiar Jokotan esku hartu zuen: Rio 2016 (Rio de Janeiro) eta Tokio 2020 (Tokio). Azken honetan, urrezko domina lortu zuen skull bikoitzean Grace Prendergastekin batera, eta zilarrezkoa, zortzikoan. Taldea honako hauek osatzen zuten: Kerri Gowlerrek berak, Beth Rossek, Emma Dykek, Ella Greensladek Lucy Spoorsek, Kelsey Bevanek, Grace Prendergastek, Jackie Gowlerrek eta Caleb Shepherdek.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 01 ! | Skull bikoitza |
| 2020 | Tokio Japonia | 02 ! | Zortzikoa |
| 2024 | Paris | 03 ! | Lemazain gabeko laukoa |
| Munduko arraunketa Txapelketa ||||
| Urtea | Lekua | Domina | Kategoria |
| 2014 | Amsterdam Herbehereak | 01 ! | Skull laukoitza |
| 2015 | Aiguebelette-le-Lac Frantzia | 02 ! | Skull bikoitza |
| 2015 | Aiguebelette-le-Lac Frantzia | 02 ! | Zortzikoa |
| 2017 | Sarasota (Florida) Estatu Batuak | 01 ! | Skull bikoitza |
| 2018 | Plovdiv Bulgaria | 02 ! | Skull bikoitza |
| 2019 | Ottensheim Austria | 01 ! | Skull bikoitza |
| 2019 | Ottensheim Austria | 01 ! | Zortzikoa |

## Erreferentziak

* ↑ "Kerri Gowler" olympedia.org. (Ingelesez)
* ↑ "Kerri Gowler" FISAren datu-basea. (Ingelesez)

## Kanpo estekak

* Datuak: Q18043964
* Multimedia: Kerri Gowler / Q18043964
# Kalbinismo

Kalbinismoa Joan Kalbin frantziarraren eraginez XVI. mendean sortutako doktrina kristaua da. Jainkoaren agintaritza aipatzen du beste ezeren gainetik, eta bere ereduari jarraituz, gizarte teokratikoa eraikitzea eskatzen du. Fede, tradizio edo teologia erreformatua ere deitu ohi zaio.
Tradizio erreformatuaren aitzindariak Martin Luther, Martin Bucer, Heinrich Bullinger, Peter Martyr Vermigli, Huldrych Zwingli, Thomas Cranmer eta John Jewel dira besteak beste, nahiz eta XVII. mendean Kalbinok izandako pisua dela eta, bere izenez ezagutzen den gehienbat.
Gaur egun, Eliza Erreformatuen Mundu Batasunak (WARC) 75 milioi jarraitzaile ditu.

## Zabalkundea

Geneva izan zen korronte berriaren erdigunea, eta hortik zabaldu zen Europako beste leku batzuetara, batez ere Eskoziara (John Knox), Herbehereetara (William Ames, T J Frelinghuysen eta Wilhelmus a Brakel) eta Alemaniako ipar-mendebaldera (Olevianus eta Zacharias Ursinus).
Frantzian ere eragin handia izan zuen, baita Hungaria, Transilvania, Lituania eta Polonian ere. Eskandinavian ere zabaldu zen, baina azkenean Luteranismoa gailendu zitzaion.
Europatik at, Ingalaterra Berria, Hegoafrika, Indonesia, Korea, Sierra Leona eta Nigerian ere hedatu da.
Euskal Herrian, Joanes Leizarraga (1506-1601) euskal artzain kalbinista izan zen Itun Berria euskaratu zuen lehena (1571), Nafarroako erregina Joana III.a Albretekoaren enkarguz.

## Oinarriak

Kalbinoren dotrina, Institutio religionis christianae obran aditzera eman zuena,, puntu hauetan oinarritzen da:
* Fedearen iturri bakarra Biblia da; hala ere, lehen bost kontzilioetako dogmak onartzen ditu kalbinismoak.
* Fedearen bidez lortzen da salbamena: zeruaren dohaina da eta aurrez aukeratu batzuei bakarrik ematen zaie.
* Gurtzak hasierako soiltasunera itzuli behar du; bataioa eta jaunartzea, beste sakramenturik ez da onartzen, sinbolo eta oroigarri balioez.
Kalbinismoaren oinarrietako bat predestinazioa da: horren arabera, Jainkoak hasieratik aukeratu ditu munduaren amaieran salbatuko direnak. Beste guztiak galdu egingo dira. Gizakia, jatorrizko bekatuaren eraginez, guztiz galdurik dago, eta ez da gai bere kabuz Jainkoari baietz esan eta hari jarraitzeko: hori Jainkoaren grazia hutsak egin dezake soilik.
Kalbinismoak eragin handia izan zuen ekonomiaren garapenean, lana goresten baitzuen, eta etikotzat hartzen interesekiko mailegua. Max Weberrek Etika protestantea eta kapitalismoaren izpiritua obran Europan kapitalismoaren sorrera ahalbideratu zuen dotrinatzat hartzen du.

## Erreferentziak

* ↑ Lur entziklopedietatik hartua.
* ↑ Lur entziklopedietatik hartua.

## Ikus, gainera

* Protestantismoa
* Erreforma protestantea

## Kanpo estekak

* (Ingelesez)(Frantsesez)(Gaztelaniaz)(Alemanez)WARC erakundearen webgunea
* (Ingelesez)"Center for Reformed Theology and Apologetics"
* Datuak: Q101849
* Multimedia: Calvinism / Q101849
# Kalbsrieth

Kalbsrieth Alemaniako udalerria da. Turingia estatuan kokatuta dago, Kyffhäuserkreis barrutian. 2014an 681 biztanle zituen 11,94 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q628558
* Multimedia: Kalbsrieth / Q628558
# Kalbeira

Kalbeira Nafarroako Erronkaribar eta Aragoiko Ansoko ibarraren arteko mugan dagoen mendi bat da. Alboan Iñari eta Idoia mendiak dauzka.

## Geografia

Anso udalerriaren parean hasi eta Ezkaurreraino luzatzen den mendikatearen lehenengo tontorra da, baina gertu du bera baino altuagoa den beste bat, Idoia izeneko mendia.
Kalbeira hurbileko Idoia garaiagoarekin batera igotzen ohi denez, ibilbideak antzekoak dira. Ibilbide bat Matamatxoseko mendatetik abiatzen da, baina badago aukera beheragotik hasteko, Gardalar ibaiaren ertzetik, 7.5 kman hasten den bidean abididez, edo Andre Maria Zuberoakoa baseliza ederretik. Urralegiko sakan bakartiaren aukera ere kontuan hartzeko modukoa da.

## Kanpo estekak

* Datuak: Q25476008
# Kalborsita

Kalborsita silikato motako minerala da.

## Ezaugarriak

Kalborsita silikato mineralaren formula kimikoa hau da: ${\ce {K6Al4BSi6O20(OH)4Cl}}$. Sistema tetragonalaren arabera sortzen ditu kristalak. Mohs eskalaren arabera duen gogortasunaren balioa 6 da.

## Erreferentziak

* 1 2 (Ingelesez) «Kalborsite: Mineral information, data and localities.» www.mindat.org (Noiz kontsultatua: 12-05-2019).
# Kaldea

Kaldea (antzinako grezieraz: Χαλδαία, Kaldaia; akadieraz: māt Kaldu; hebreeraz: כשדים, Kaśdim; arameraz: ܟܐܠܕܘ, Kaldo) Babilonia hegoaldeko lurraldea izan zen, Itun Zaharrean askotan aipatua. Biblian ematen diren datuen arabera, Arabiako basamortutik Eufrates ibaiaren deltara bitarteko lurraldeak hartzen zituen. Gaur egun Irakeko hegoaldean dago.

## Historia

K.a. VIII. mendean iritsi ziren lurralde horretara kaldearrak, eta bertan kokatu ziren. Bibliak hebreerazko כשדים (Kaśdim) hitza erabiltzen du kaldearrak deitzeko. Asiriaren aginpidea ahuldu zenean, Kaldeako Nabopolasar Babiloniako errege izatera iritsi zen. Babiloniako XI. dinastiak kaldear leinua izan zuen izena, nahiz eta ziurtasunez lehendabiziko lau erregeak baino ez ziren kaldearrak izan. Dinastia horrek agindu zuen Babilonian, K.a. 539. urtean Persiak inbaditu zuen arte.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2017/2/24 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Euskaltzaindia. Antzinateko eskualdeen euskarazko izenak. .

## Kanpo estekak

* Datuak: Q200969
* Multimedia: Chaldea / Q200969
# Kalbe

Kalbe Alemaniako udalerria da. Saxonia-Anhalt estatuan kokatuta dago, [[Altmark Salzwedel barrutia|Altmark Salzwedel]] barrutian. 2014an 7.811 biztanle zituen 272,7 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q539118
* Multimedia: Kalbe (Milde) / Q539118
# Kaldaljós

Kaldaljós 2004ko Hilmar Oddsson islandiar zinema zuzendariaren filma da.

## Sinopsia

Oharra: Atal honek istorio osoa edo amaiera argitzen du.
Zer hoberik etorkizuna ezagutzea baino? Eta zer okerragorik? Haurtzaro zoriontsu bat hondamen baten ondorioz zapuzten da, haurrak aurreikusi zuen baina ekiditen asmatu ez zuena.

## Aktoreak

* Ingvar Eggert Sigurðsson: Grímur (zaharra)
* Unnur Ösp Stefánsdóttir: emakumea
* Ruth Olafsdottir: Linda
* Steinunn Harðardóttir: Svava
* Borghildur Thors: emakumea
* Áslákur Ingvarsson: Grímur (haurra)
* Katla M. Þorgeirsdóttir: Lára
* Helga Braga Jónsdóttir: Guðbjörg
* Snæfríður Ingvarsdóttir: Gottína

## Erreferentziak

* ↑ www.sansebastianfestival.com

## Kanpo estekak

* Datuak: Q1767043
# Kalbariomendi

Kalbariomendi, Kalbario edota Galbario Lapurdiko mendi bat da. Urruña udalerriko lursailetan dago, Nafarroako eta Gipuzkoako mugatik gertu. Mendi honetara igotzeko ohiko abiapuntua Biriatu udalerria da (50 min.). Inguruan Xoldokogaina (573 m.) eta Manddale (486 m.) mendiak ditu, garaiagoak direnak.
Bizkaiko golkotik hasi eta Ipar Euskal Herria eta Hego Euskal Herriko mugari jarraitzen dion mendi-katean dago, Pirinioetako hasieran.
Mendi honen iparraldeko magalean Untsin erreka dago eta bere ibilbidearen amaieran urak Donibane Lohizuneko badian itsasoratzen ditu.
Larretxeko Borda etxe multzoa beherago dago, ez urrun. Hortik doa Biriatura, Perdrixko gandor baxuenaren azpitik pasatzen den bide bat.

## Kalbarioko kapera

Gailurrean Kalbarioko ermita dago. Eraikin horren historia azaltzen du bertan jarrita dagoen orritxo batek: «Kalbarioa deitzen dugun mendi-kaskoan, aspaldiko urteetan ez zen deus ageri, salbu elorri arbola txiki bat, nonahitik ageri zena. Baina lehengo istorioen eta gertakarien paper zaharretan miaturik, Erlandebaitako Fourcade jaunak bazekien lehenagoko denboretan bazela Kalbario mendi gainean kapera txiki bat, eta han bizi izan zela ermitau edo apez bat: bakar-bakarrik bizi zena gain horretan, bertzeentzat otoitzean. Gero, espainolekin izan ziren gerletan, kapera hori izan zen suntsitua, eta, doi-doia duela urte pare bat, gain hartan ez zen kaperaren arrastorik ere ageri, salbu lur pilo bat. Fourcade jaunak buruan harturik lur pilo horren miatzea, han kausitu zituzten lehenengo kaperaren murru zimendu guztiak, eta zolako harri-lauzak, bai eta aldarearen parte bat, oraino ikus eta ezagutu daitekeena. Kaperaren berriz eraikitzeko, egin zuten batasun bat, eta lanari lotu eta lana bururatu. Lehenengo kapera baino txikiago egin dute oraingoa, baina lehengo harri zahar berekin. Segur egin dute lan ederrik Pierre Arbizuk hargin lanean eta Zokoako Jean Derinek zurgin lanean. Kaperaren saihetsean landatu dute zortzi metro gorako gurutze eder bat, haitzezko habe latz zahar ederrez egina».

## Galeria

* Euskal Erlaitza Kalbariomenditik. Urruñatik Biarritzeraino.
* Larrun mendia Kalbariomenditik
* Kalbariomendiko ermita. Xoldokogaina atzean.
* Xoldoko itzulia. Kartela. Kalbariotik gertu pasatzen da.
* Xoldokogaina mendia Biriatutik, bere ezkerraldean Kalbariomendi

## Erreferentziak

* 1 2 Arrizabalaga, Mikel. «Kalbarioko kapera» Berria (Noiz kontsultatua: 2022-01-16).
* ↑ Arrizabalaga, Mikel. «Kalbarioko kapera» Berria (Noiz kontsultatua: 2022-01-16).

## Kanpo estekak

* «Kalbarioko kapera» Berria Arrizabalaga, Mikel (2020-08-14)
* Kalbario. Luberri.net
* Datuak: Q110589757
# Kaldear

Kaldearra tribu semita izan zen, jatorri arabiarrekoa, Kristo aurreko lehen milurtekoaren lehen zatian hegoaldeko Mesopotamian kokatu zena. Eskualde horri Kaldea izena eman zitzaion. Beren hizkuntzagatik, aramearrekin erlazionatuta daudela onartzen da, aramearrak iparralderago (iparraldeko Mesopotamian eta Sirian) finkatu ziren arren.

## Kaldear inperioa edo neobabiloniarra

Asiriak Babilonia mendean eduki zuen garaian, kaldearrek gogor aurre egin zieten. Asiriaren aginpidea ahuldu zenean, Nabopolasar kaldearra errege izatera iritsi zen. K.a. 626tik K.a. 539ra kaldear leinuak agindu zuen Babilonian. Izen hori ematen bazaio ere, azken bi erregeak asiriarrak ziren. Hauek izan ziren kaldear leinuko erregeak:
* Nabopolasar: K.a. 626-K.a. 605
* Nabukodonosor II.a: K.a. 605-K.a. 562
* Amel-Marduk: K.a. 562-K.a. 560
* Neriglissar: K.a. 560-K.a. 556
* Labashi-Marduk: K.a. 556
* Nabonido: K.a. 556-K.a. 539
* Belsasar: K.a. 539

## Beranduagoko erabilera

Erromatar egileek, kaldear deitu zieten Babiloniako matematikari eta astrologoei. Garai modernoetan, Mesopotamiako katoliko erromatarrei kaldear izena ematen zaie.

## Erreferentziak

* ↑ Euskaltzaindia. (2015-1-30). 174. araua: Antzinateko herriak. Ekialdeko eta Europako herriak. , 3 or..

## Kanpo estekak

* Datuak: Q1172323
# Kalkulu (argipena)

Kalkulu hitzak, adiera zabalean, zenbaki eta beste objektu matematiko eta logikoekin egindako eragiketa bat da. Erabilera zenbait ditu:
* kalkulua, aldaketa aztertzen duen matematikaren adarra,
** kalkulu diferentziala,
** kalkulu integrala,
** kalkulu infinitesimala;
* logikan, kalkulu proposizionala;
* kalkulu-orria, zutabe eta errenkadetan antolatuta dauden datuak maneiatzeko software mota bat.
# Kalkulu (matematikaren adarra)

Kalkulu hitzak, adiera zabalean, zenbaki eta beste objektu matematiko eta logikoekin egindako eragiketa bat da. Erabilera zehatzago batzuk ere baditu:
* kalkulu diferentziala,
* kalkulu integrala,
* kalkulu infinitesimala;
* logikan, kalkulu proposizionala;
# Kalkulu infinitesimal

Kalkulu infinitesimala analisi matematikoaren adarra da, funtzio jarraituen aldakuntza arrazoiak edo tasak aztertzen dituena. Bi alor nagusi ditu, kalkulu diferentziala eta kalkulu integrala, kalkuluaren oinarrizko teoremak lotzen dituena. Isaac Newton eta Gottfried Wilhelm Leibniz hartzen dira kalkulu infinitesimalaren sortzailetzat.

## Historia

Kalkulu infinitesimalaren oinarrizko kontzeptua limitearena da. Kontzeptu hori antzinako greziarrek geometrian erabili izan zuten lehenik; Arkimedesek, adibidez, poligono ekilateroak inskribatu zituen zirkulu batean eta poligonoen aldeen kopurua edo zenbatekoa handitu ahala lortzen ziren poligonoen azaleraz, zirkuluaren azalerari buruzko hurbilketa lortu zuen limite gisa. Emaitza hori eta zirkunskibaturiko poligonoak erabiliz, zirkunferentziaren azalera lortu ahal izan zuen: $\pi r^{2}.\,$ alegia, bertan r zirkunferentziaren erradioa delarik, eta $\pi$, berriz, 3,141592… balioa duen konstantea.
Tradizioak dioenez, zuhaitz batetik erori zen sagar baten higidura aztertu ondoren bururatu zitzaion Isaac Newtoni kalkulu infinitesimalaren asmaketa: sagar bat erortzen denean, gero eta azkarrago higitzen bada, lastertasunaz gainera azelerazioa duelako da; gertaera fisiko hori matematikoki adierazterakoan garatu zuen Newtonek kalkulu infinitesimala. Hark zioenez, higiduraren edozein unetan sagarrak $\Delta {\vec {s}}$ distantzia gehigarria egiten zuen $\Delta {\vec {t}}$ denbora tarte txiki gehigarri bakoitzeko; beraz batez besteko lastertasuna $\Delta {\vec {s}}$ distantziaren eta $\Delta {\vec {t}}$ denboraren arteko zatiduraz adierazten zuen:
${\vec {v}}_{b}={\frac {\Delta {\vec {s}}}{\Delta t}}$
Aldiuneko lastertasuna ($v$) ${\frac {\Delta {\vec {s}}}{\Delta t}}$ zatiduraren limiteaz adierazi zuen, $\Delta {\vec {t}}$ zerora hurbiltzen zenean, hau da:
$v=\lim _{\Delta t\to 0}{\frac {\Delta s}{\Delta t}}={\frac {{\mbox{d}}{s}}{{\mbox{d}}t}}$
$ds$-ri $s$-ren diferentziala deritza, eta $dt$-ri, berriz, $t$-ren diferentziala.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2018/3/7 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q149972
* Multimedia: Calculus / Q149972
# Kalkozita

Kalkozita Cu$_2$S formula kimikoa duen mineral kobreduna da. Kobrea eskuratzeko mea garrantzitsua da.
Kalkozita antzinatik erauzi izan da eta kobrea iturririk emankorrenetakoa da; izan ere, bere kobre edukia oso handia da (%80 pisuan) eta oso erraz banatzen da sufretik. Hala ere, ez da kobre mearik garrantzitsuena, oso urria baita.

## Kanpo estekak

* Datuak: Q278106
* Multimedia: Chalcocite / Q278106
# Kate Ford

Kate Ford (Salford, Ingalaterra, Erresuma Batua, 1976ko abenduaren 29a - ) aktore ingelesa da. Ezaguna da Coronation Street telesailean Tracy Barlowren papera antzezteagatik.
Kirkby Londsdaleko (Cumbria) Queen Elizabeth eskolan ikasi zuen eta ikasketak amaitu ondoren Londresko Webber Douglas Antzezpen Ikastetxean sartu zen.
Hainbat British Soap Award sari irabazi ditu.

## Kanpo loturak

* (Ingelesez) Kate Ford (IMDb)
* Datuak: Q2358469
* Multimedia: Kate Ford / Q2358469
# Kate Higgins

Catherine Davis "Kate" Higgins (Charlottesville, 1969ko abuztuaren 16a), Estatu Batuetako ahots-aktorea, abeslari eta piano-jolea da.

## Diskografia

* The Solid Rock (1998) - Concord Records
* The Tide is Low (2002) - Concord Jazz
* Upper Structure 6 by 5 (2004)
* Bigger than Love (2006) - Concord
* Jazz Standards
* Christmas
* Stealing Freedom (2009) - Concord Jazz
* Little Parts (2009)
* Datuak: Q2330871
* Multimedia: Kate Higgins / Q2330871
# Kate Darling

Katherine 'Kate' Irene Maynard Darling (1982ko urtarrilaren 27a) suitzar akademikoa da. Teknologiaren inplikazio juridiko eta etikoetan lan egiten du. 2019tik aurrera, MIT Media Laborategian ikerketako espezialista da.

## Ibilbide akademikoa

AEBetan jaio zen baina Basilea, Suitzan hazi zen. 2014. urtean, Copyright and new technologies: theoretical and empirical analysis of copyright transfers and content production incentives lana ETH Zürich-en bukatu ondoren, Darling EE.UU-ra itzuli zen, Harvardeko Zuzenbide Eskolan roboten etikari buruzko ikastaro bat irakasteko Lawrence Lessigekin. Darlingek, roboten etikari buruzko ikastaroan, legeak eta robotikak elkarrekin nola lan egiten duten irakasten du. Hala ere, arreta nagusia robotikaren inguruko arazo juridiko eta sozialetan jartzen du. Kate Darlingek Harvard Berkman Klein Zentroa Internet eta Gizartearentzat,, Yale Gizarte Proiektua eta Zuzenbide- eta ekonomia-zentroa izeneko proiektuetan lan egin du.
Darlingek Middlebury izeneko unibertsitatean doktoregoa egin zuen, eta ohorezko doktoregoa lortu zuen zientzietan. Darlingek giza eta roboten arteko elkarrekintzari buruzko zenbait lan argitaratu ditu. Haren tesian, autore-eskubideen transferentziari buruz hitz egin zuen. Mark T Banner saria jaso zuen Intellectual Property kategorian.

## Erreferentziak

* 1 2 3 (Ingelesez) «Bio» Kate Darling (Noiz kontsultatua: 2023-12-01).
* ↑ «Person Overview ‹ Kate Darling» MIT Media Lab (Noiz kontsultatua: 2023-12-01).
* ↑ «The People’s Bot: Robotic telepresence for the public good - Robohub» robohub.org (Noiz kontsultatua: 2023-12-01).
* ↑ «Person Overview ‹ Kate Darling» MIT Media Lab (Noiz kontsultatua: 2023-12-01).
* ↑ (Ingelesez) «Kate Darling | Berkman Klein Center» cyber.harvard.edu 2020-03-24 (Noiz kontsultatua: 2023-12-01).
* ↑ (Ingelesez) «Former Members» lawecon.ethz.ch (Noiz kontsultatua: 2023-12-01).
* ↑ (Ingelesez) Anonymous. (2017-05-28). «Class of 2017 Celebrates Commencement | Middlebury News and Announcements» www.middlebury.edu (Noiz kontsultatua: 2023-12-01).
* ↑ (Ingelesez) Team, The ALU. (2017-05-28). «ALU Founder Receives Honorary Doctorate from Middlebury College, Vermont, USA» ALU (Noiz kontsultatua: 2023-12-01).
* ↑ Darling, Kate; Nandy, Palash; Breazeal, Cynthia. (2015-08). «Empathic concern and the effect of stories in human-robot interaction» 2015 24th IEEE International Symposium on Robot and Human Interactive Communication (RO-MAN): 770–775. doi:10.1109/ROMAN.2015.7333675. (Noiz kontsultatua: 2023-12-01).
* ↑ (Ingelesez) Darling, Maynard; Irene, Katherine. (2014). Copyright and new technologies: theoretical and empirical analysis of copyright transfers and content production incentives. ETH Zurich (Noiz kontsultatua: 2023-12-01).

## Kanpo estekak

* Kate Darling erabiltzailearen profila, Twitter zerbitzuan
* Datuak: Q67188911
# Kate Fairweather

Kate Fairweather (Subiaco, 1975eko uztailaren 2a) arkularia da. Australia ordezkatu zuen 2000ko Udako Olinpiar Jokoetan.

## Erreferentziak

* ↑ Kate Fairweather
* ↑ Kate FAIRWEATHER

## Kanpo estekak

* Datuak: Q6375488
# Kate Craig-Wood

Kate Helen Craig-Wood (Surrey, Ingalaterra, 1977) informazio teknologietako britainiar enpresarburua da. Memset Dedicated Hosting enpresako sortzaileetako bat eta zuzendari nagusia da. Hainbat sari jaso ditu, besteak beste, Erresuma Batuan IT alorrean lan egiten duten eragin handiko 25 emakume artean 4. postuan zerrendatu zuten 2012an. Craig-Wood emakume transgeneroa da eta ezaguna da hainbat kausa sozialen alde egiteagatik, hala nola, informazio teknologietan eraginkortasun energetikoa, emakumeen presentzia eta pertsona transgeneroen onarpena sustatzea.

## Bizitza

Southamptongo Unibertsitatean Biomedikuntza Zientzietan master-ikasketak burutu ondoren Arthur Andersen Business Consulting konpainian hasi zen lanean IT aholkulari. Ondoren, Easyspace Ltd enpresako negozio garapen zuzendaria izan zen. Gero, 2002ko amaieran, Memset enpresa sortu zuen Nick anaiarekin batera.
2000n ezkondu zen, baina 2006an dibortziatu zen gizonetik emakumerako trantsizioa egiten hasi eta gutxira.

## Erreferentziak

* ↑ (Ingelesez) «Kate Craig-Wood – Memset» The Business 2012-12-05 (Noiz kontsultatua: 2020-12-30).
* 1 2 (Ingelesez) «The 25 most influential women in UK IT: 4. Kate Craig-Wood, managing director, Memset; Intellect board member» Computer Weekly 2012-07-10 (Noiz kontsultatua: 2020-12-30).
* Datuak: Q11504
# Kanoiburu

Armagintzan, kanoiburua kanoiaren arimaren zabalgunea izaten da; jaurtigaia sartzen den lekua.

## Ezaugarriak

Fusil eta pistolek kanoiburu bakarra izaten dute, kanoiean bertan, ahoaren kontrako aldean; errebolberrek, berriz, aparteko danbor batean kanoiburu funtzioa egiten duten hainbat zulo dituzte. Honek esan nahi du fusil eta pistolek kargagailua kenduta tiro egin dezaketela; ez ordea errebolberrek, danborra kanpoan dutenean.

## Funtzioa

Kanoiburuan perkutoreak kartutxoaren tiro kapsula jotzen du; horrela lehergaia iziotzen da; gasek bala bere zorrotik aterarazten dute; honek bala kanoiaren ariman zehar kanpora jaurtitzen du.

## Kanoiburuaren birkarga

Su-armen bilakaeran kanoiburua munizioz birkargatzeko hainbat sistema garatu dira. Kanoiburutik eginiko lehen birkarga sistemak itsas artillerian erabili ziren, XVIII. mendean.
XV. eta XVI. mendeetako su-armetan, jaurtigaiak berunezko esferak ziren. XIX. mende hasieran forma aerodinamikoagoak erabiltzen hasi ziren, zorro batera egokituak. Bala jaurtitzen zenean, zorroa kanoiburuan geratzen zen.
Munizioa eskuz eragindako ixtailu batekin sar daiteke, edo automatismoen bidez.

## Erreferentziak

* ↑ «kañoiburu | Eibarko euskara» www.eibarko-euskara.eus (Noiz kontsultatua: 2019-06-07).
* ↑ (Gaztelaniaz) «2 - Armas de fuego y municiones — Texas Parks & Wildlife Department» tpwd.texas.gov (Noiz kontsultatua: 2019-06-07).
* ↑ (Gaztelaniaz) «Definición de recámara — Definicion.de» Definición.de (Noiz kontsultatua: 2019-06-07).
* ↑ Smith, Kay Douglas.. (2005). The artillery of the Dukes of Burgundy, 1363-1477. Boydell Press ISBN 1843831627. PMC 60322326. (Noiz kontsultatua: 2019-06-07).
* ↑ (Ingelesez) Wallace, James Smyth. (2008-06-04). Chemical Analysis of Firearms, Ammunition, and Gunshot Residue. CRC Press ISBN 9781420069716. (Noiz kontsultatua: 2019-06-07).
* ↑ (Gaztelaniaz) «Mauser M98 | Excopesa» www.excopesa.es (Noiz kontsultatua: 2019-06-07).
* ↑ (Gaztelaniaz) Desenfunda. (2017-03-25). «Diferencia entre pistolas automáticas y semiautomáticas» Desenfunda Blog (Noiz kontsultatua: 2019-06-07).

## Kanpo estekak

* Datuak: Q1068543
* Multimedia: Chamber (firearms) / Q1068543
# Kanoiontziaren diplomazia

Kanoiontziaren diplomazia (ingelesez gunboat diplomacy) nazioarteko politikan estatu edo herrialde batek bere kanpo-politikako helbururen bat indar erakustaldi baten bidez beraganatzen saiatzean datza.

## Kanpo estekak

* Datuak: Q700151
# Kanoa Eslalom Zentroa

Kanoa Eslalom Zentroa (japonieraz カヌー・スラロームセンター), Rinkaicho, Edogawa-ku, Tokio, Kasai Rinkai parkearen ondoan eraiki den Japoniako lehen ibilbide artifizialaren instalazioa da. 2020ko Udako Olinpiar Jokoetan, kanoa-eslalomak jokatuko dira bertan, eta, txapelketaren ostean, ur-kirol eta aisialdiko hainbat jardueraz gozatzeko instalazioa izango da.
7.500 ikusleentzako prestatuta dago, nahiz 2021ean jokatutako Olinpiar Jokoak, COVID-19 pandemiaren ondorioz ikuslerik gabe jokatu ziren.

## Erreferentziak

* ↑ Txapelketaren iudia 2016an Orri honetako testu zati batzuk japoniar idazkerarekin idatzita daude. Euskarri eleaniztun egokirik gabe, galdera ikurrak ikusiko dituzu kanji edo kana karaktereen ordez.
* Datuak: Q82992191